וייטהול

וייטהול (באנגלית: Whitehall) היא דרך ברובע וסטמינסטר שבלונדון, בירת הממלכה המאוחדת.

דרך זו יוצאת מכיכר פרלמנט לכיוון צפון ועד דרך צ'רינג קרוס וכיכר טרפלגר. ברחוב זה מצויים מרבית מבני ממשלת בריטניה, ולכן מהווה השם "וייטהול" כינוי לממשלת בריטניה. בקצה הצפוני של הרחוב, במקום המפגש בין וייטהול לכיכר טרפלגר, ניצב פסלו של המלך צ'ארלס הראשון.

מקור השם
הרחוב קרוי על שם ארמון וייטהול, אשר עמד במקום שבו עובר כיום הרחוב. הארמון עלה באש בשנת 1698, והשריד היחיד שנותר ממנו הוא בית הסעודות.

היסטוריה
בעת שארמון וייטהול עמד על מכונו, הדרך שקישרה בין בנייני הארמון השונים נקראה "וייטהול". דרך זו עברה במקום שבו עובר כיום הרחוב. "רחוב הפרלמנט" (באנגלית: Parliament Street) היה רחוב צדדי שהוביל לארמון וסטמינסטר מארמון וייטהול. לאחר השריפה של ארמון וייטהול, רחוב הפרלמנט הורחב וחובר לרחוב וייטהול. במאה ה-19 הורחב הרחוב שוב לרוחבו כיום.
ממוזער|מפת וייטהול
בעת שארמון וייטהול עמד על מכונו, משני צדי הרחוב היו ממוקמים בנייני השלטון בבריטניה. גם לאחר שריפת הארמון וההחלטה שלא לשקמו נבנו סביבו בנייני הממשל. מבנים אלה נהרסו ונבנו כמה פעמים עד ימינו.

במרכז הרחוב מצויה הסנוטאף - האנדרטה העיקרית לחללי בריטניה - וצפונית לו מצויה האנדרטה לנשות מלחמת העולם השנייה.

במרכזו של רחוב וייטהול, משני צדדיו, מצויים מבני מערכת הביטחון של בריטניה, בהם בניין משרד הביטחון הבריטי, מפקדות הצבא הבריטי והצי הבריטי וכן בית משמר הסוסים.

רחוב דאונינג הוא סימטה היוצאת מרחוב וייטהול לכיוון דרום מערב.

  צפון לכיוון כיכר טרפלגר  ↑  דרך חצר סקוטלנד הגדולה בניין המשרד לאיכות הסביבה, המזון וענייני הספר בניין האדמירליות הישן    סימטת וייטהול בניין משרד המלחמה הישן בית משמר הסוסיםשדרת משמר הסוסים בית הסעודות  משרד ההגנה משרד סקוטלנד משרד הקבינט משרד ויילס רחוב דאונינג מספר 10   סימטת ריצ'מונד <- הסנוטאף רחוב דאונינג משרד הבריאות משרד החוץ משרד העבודה והפנסיה וחבר העמים  רחוב המלך צ'ארלס אוצר הוד מלכותו ↓ דרום לכיוון כיכר פרלמנט וארמון וסטמינסטר מפה סכמטית של רחוב וייטהול

גלריית תמונות

קישורים חיצוניים


 תצלום אוויר
 וייטהול בשנת 1669

קטגוריה:לונדון: רבעים
קטגוריה:לונדון: רחובות
קטגוריה:וסטמינסטר: רחובות